Мәктәпте Свердловск ҡалаһында 1949 йылда тамамлай. Шул уҡ йылда Свердловск тау институтына «Файҙалы мәғдән ҡаҙылмалары геологияһы» һөнәре буйынса уҡырға инә. Институтта уҡығанда «Нефть геологияһы» һөнәрен һайлай. 1954 йылда институтты отличие менән тамамлағандан һуң, нефть һәм газ ятҡылыҡтарын разведкалау кафедраһында эшкә ҡала һәм шул уҡ йылда Свердловск тау институты аспирантураһына уҡырға инә, 1957 йылда уны тамамлай.